Η ΠΑΕ ΑΕΚ ανακοινώνει την ολοκλήρωση της συνεργασίας της με τον Πορτογάλο διεθνή επιθετικό, Ούγκο Αλμέιδα, που τίμησε με την παρουσία του και την προσωπικότητά του την φανέλα της ομάδας μας. Τον ευχαριστεί για την προσφορά του και του εύχεται κάθε επιτυχία στη συνέχεια της μεγάλης ποδοσφαιρικής του καριέρας.



Μετά την υπογραφή της λύσης του συμβολαίου του με την ΑΕΚ, ο Ούγκο Αλμέιδα δήλωσε στο aekfc.gr:



«Θέλω να ευχαριστήσω για όλα όσα έζησα αυτόν τον ένα χρόνο στην ομάδα της ΑΕΚ. Δεν μπορώ να πω ότι η σημερινή εξέλιξη με χαροποιεί, αλλά γνωρίζω πολύ καλά πως έτσι είναι το ποδόσφαιρο. Θέλω να ευχαριστήσω του συμπαίκτες μου με τους οποίους συνεργάστηκα όλο αυτό το διάστημα και κυρίως τον κόσμο της ΑΕΚ που με στηρίζει και με ακολουθεί. Δέχομαι ακόμα τα μηνύματά τους και δεν θα τους ξεχάσω ποτέ».



Hugo, amigos para sempre!